महज 11000 रुपये में नई मारुति सुजुकी स्विफ्ट की बुकिंग शुरू हो चुकी है, आज ही मारुति सुजुकी के शो रूम जाकर आप कार की बुकिंग करा सकते हैं मीडिया रिपोर्ट्स के मुताबिक नई स्विफ्ट पर 3-4 महीने की वेटिंग हो सकती है, कंपनी नई स्विफ्ट को अगले महीने ऑटो एक्सपो में लॉन्च करेगी और तब इसकी कीमत का खुलासा भी होगा। नई स्विफ्ट पेट्रोल और डीजल इंजन में लॉन्च होगी, इसके पेट्रोल और डीजल में आपको 6-6 वेरिएंट्स मिलेंगे इसके अलावा कार में 6 कलर्स का ऑप्शन मिलेगा, जिसमें इसका ऑरेंज कलर खास होगा। सेफ्टी के लिए नई स्विफ्ट में ड्यूल एयरबैग्स, ABS और EBD, चाइल्ड सीट सेफ्टी, जैसे फीचर्स मिलेंगे। कंपनी ने अपनी नई स्विफ्ट को उसी प्लेटफॉर्म पर बनाया है जिसपर बलेनो बनाई गई है और मौजूदा मॉडल के मुकाबले यह 10 से 15 फीसद हल्की होगी। वजन में कमी के चलते स्विफ्ट का परफॉर्मेंस और माइलेज काफी बेहतर होगा।